**PANEVĖŽIO RAJONO SOCIALINIŲ PASLAUGŲ CENTRO**

**2021 METŲ VEIKLOS ATASKAITA**

**I. BENDRA INFORMACIJA APIE ĮSTAIGĄ**

1.1. Įstaigos pristatymas.

1.1.1. Panevėžio rajono socialinių paslaugų centras (toliau – Centras) yra viešasis juridinis asmuo, teikiantis bendrąsias ir specialiąsias socialines paslaugas Panevėžio rajono gyventojams. Centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos socialinių paslaugų įstatymu, Lietuvos Respublikos biudžetinių įstaigų įstatymu, kitais įstatymais ir teisės aktais, taip pat Panevėžio rajono savivaldybės tarybos sprendimais bei įstaigos nuostatais. Centras turi ūkinį, finansinį, organizacinį ir teisinį savarankiškumą, savo antspaudą, sąskaitas bankuose. Centro teisinė forma – biudžetinė įstaiga, veiklos laikotarpis neterminuotas, finansiniai metai sutampa su kalendoriniais metais. Duomenys apie Centrą kaupiami ir saugomi valstybės įmonės Registrų centro Panevėžio filiale.

Centras turi šiuos struktūrinius skyrius:

*Socialinės globos skyrius:*

Ramygalos socialinės globos namai;

Krekenavos socialinės globos namai;

Gustonių socialinės globos namai.

*Socialinės priežiūros skyrius:*

Lankomoji pagalba asmens namuose;

Savarankiško gyvenimo namai;

Integrali pagalba asmens namuose;

Asmeninio asistento paslaugos;

*Pagalbos šeimai skyrius:*

Atvejo vadyba;

Daugiafunkcis centras;

Spec. transporto organizavimas;

Aprūpinimas techninės pagalbos priemonėmis.

*Vaiko gerovės skyrius:*

Piniavos bendruomeniniai vaikų globos namai;

Vaivadų bendruomeniniai vaikų globos namai;

Globos centras;

Vadoklių vaikų dienos centras;

Vadoklių krizių centras;

Apgyvendinimas apsaugotame būste.

1.1.2. direktorius dirba 8 metus, vadybinio darbo stažas – 33 metų;

1.1.3. didžiausias leistinas pareigybių skaičius – 98,45.

1.2. Darbuotojai.

|  |  |  |  |
| --- | --- | --- | --- |
| Eil.Nr. | Darbuotojai  | 2020-12-31 | 2021-12-31 |
|  | ***Bendras darbuotojų skaičius***  | 104 | 136 |
| 1. | Iš jų: |  |  |
| 2. | Vadovas | 1 | 1 |
| 3. | Vadovo pavaduotojas socialiniams reikalams | 1 | 1 |
| 4. | Skyrių vadovai  | 4 | 5 |
| 5. | Administracija  | 4 | 7 |
| 6. | Atvejo vadybininkai | 6 | 8 |
| 7. | Globos koordinatoriai |  | 3 |
| 8. | Valstybės vaiko teisių apsaugos institucijos atestuoti asmenys |  | 2 |
| 9. | Asmeniniai asistentai | 2 | 4 |
| 10. | Socialiniai darbuotojai | 4 | 8 |
| 11. | Socialinio darbuotojo padėjėjai | 21 | 35 |
| 12. | Lankomosios priežiūros darbuotojai | 17 | 17 |
| 13. | Integralios pagalbos į namus darbuotojai | 26 | 27 |
| 14. | Kiti  | 18 | 18 |

**II. ĮSTAIGOS TIKSLAI, VEIKLA IR REZULTATAI**

2.1. 2021 metų įstaigos tikslai ir jų įgyvendinimas.

Centro tikslas – teikti socialines paslaugas Panevėžio rajono gyventojams dėl amžiaus, neįgalumo, socialinių problemų iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime; sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį; užtikrinti saugią ir sveiką aplinką, kultūrines ir dvasines šioje įstaigoje gyvenančių žmonių reikmes, žmogaus orumą atitinkančią pagalbą, suderintą su asmens sveikatos priežiūra, specialiaisiais poreikiais, kitomis specialiosios pagalbos priemonėmis, padedančiomis kompensuoti prarastą savarankiškumą; užtikrinti, kad visiems, tėvų globos netekusiems vaikams, įvaikintiems vaikams, globėjų (rūpintojų) globojamiems (rūpinamiems) vaikams, šeimynoje globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, šeimynos dalyviams, globėjams (rūpintojams), įtėviams bei kartu gyvenantiems jų šeimos nariams ar asmenims, norinčiais  jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje.

Centro veiklos uždaviniai – teikti bendruomenės nariams informaciją, juos konsultuoti, tarpininkauti ir atstovauti įvairiais socialinių paslaugų teikimo klausimais; vykdyti atvejo vadybos funkcijas, vertinti šeimos pagalbos poreikius; atlikti asmens gebėjimo pasirūpinti savimi ir priimti kasdienius sprendimus nustatymo funkciją; organizuoti ir teikti transporto paslaugas; organizuoti asmeninės higienos ir priežiūros paslaugas; organizuoti ir teikti pagalbą į namus; organizuoti ir teikti integralią pagalbą ( socialinę globą ir slaugą) asmens namuose; organizuoti ir teikti dienos socialinę globą vaikams;teikti konsultacinę, psichosocialinę ir kitą pagalbą tėvų globos netekusiems vaikams, jų budintiems globotojams, įtėviams ar asmenims, ketinantiems jais tapti, skatinti vaiko globą, įvaikinimą bei tinkamą vaiko priežiūrą, auklėjimą ir ugdymą, jo interesų ir teisių gynimą ir atstovavimą šeimai artimoje aplinkoje, kai vaikas negali augti savo biologinių tėvų šeimoje; teikti asmeninio asistento paslaugas; organizuoti ir teikti socialinės priežiūros paslaugas savarankiško gyvenimo namuose; organizuoti ir teikti ilgalaikę ar trumpalaikę socialinę globą senyvo amžiaus asmenims ir be tėvų globos likusiems vaikams; pasiruošti ir pradėti teikti apgyvendinimą apsaugotame būste; palydimosios globos paslaugą; įdiegti dokumentų valdymo sistemos Labbis DVS versiją procesų ir dokumentų valdymui; teikti pasiūlymus savivaldybės administracijai dėl socialinių paslaugų infrastruktūros plėtros, rengti ir įgyvendinti socialinių paslaugų teikimo programas ir projektus savivaldybės teritorijoje.

2.2. Teikiamos paslaugos:

2.2.1. bendrosios socialinės paslaugos:

| Eil. Nr. | Paslaugų rūšys | Paslaugų gavėjų skaičius2020 m. | Paslaugų gavėjų skaičius2021 m. | Suteiktųpaslaugų skaičius2020 m. | Suteiktųpaslaugų skaičius2021 m. |
| --- | --- | --- | --- | --- | --- |
| 1. | Informavimas | 299 | 347 | 1958 | 2316 |
| 2. | Konsultavimas | 302 | 502 | 2780 | 3925 |
| 3. | Asmeninės higienos paslaugos  | 163 | 296 | 192 | 352 |
| 4. | Skalbimo paslaugos | 398 | 419 | 723 | 762 |
| 5. | Masažo paslaugos | 50 | 55 | 282 | 308 |
|  | Iš viso bendrosios paslaugos: | **1212** | **1619** |  **5935** | **7663** |

2.2.2. specialiosios socialinės paslaugos:

| Eil. Nr. | Paslaugos | Paslaugų gavėjų skaičius2020 m. | Paslaugų gavėjų skaičius2021 m. | Suteiktųpaslaugų skaičius2020 m. | Suteiktųpaslaugų skaičius2021 m. |
| --- | --- | --- | --- | --- | --- |
| 1. | Pagalba į namus | 73  | 68 | 9928 | 10120 |
| 2. | Socialinė priežiūra savarankiško gyvenimo namuose | 20 | 19 | 5112 | 4839 |
| 3. | Atvejo vadybos paslaugos | 180 | 240 | 2326 | 2568 |
| 4. | Integrali pagalba (dienos socialinė globa ir slauga asmens namuose) | 46 | 42 | 5308 | 5101 |
| 5. | Ilgalaikė socialinė globa | 51 | 69 | 15865 | 16341 |
| Iš viso specialiosios paslaugos: | **370** | **438** | **38539** | **38969** |

2.2.3. ilgalaikės socialinės globos paslaugų gavėjų skaičiaus ir socialinės padėties kaita

2021 m:

|  |  |  |
| --- | --- | --- |
| Rodiklio pavadinimas | 2020 m. | 2021 m. |
| Gyventojų skaičius per metus | 48 | 53 |
| Atvyko per metus  | 7 | 15 |
| Iš jų | Iš kitos globos įstaigos |  |  |
| Iš savų ar giminių, globėjų namų | 4 | 12 |
| Iš kitur  | 3 | 3 |
| Išvyko per metus | 12 | 10 |
| Iš jų  | Į kitą globos įstaigą | 1 | 2 |
| Nuolat gyventi į namus, pas gimines ar globėjus | 1 |  |
| Mirė | 10 | 8 |

2.2.4. gyventojų pasiskirstymas pagal amžiaus grupes:

|  |  |  |  |  |  |  |  |
| --- | --- | --- | --- | --- | --- | --- | --- |
| Amžius metais | iki 30 | 30–49 | 50–59 | 60–69 | 70–79 | 80–84 | 85 ir vyr. |
| Gyventojų skaičius |  |  | 2 | 7 | 18 | 7 | 19 |

2.2.5. ilgalaikės ir trumpalaikės socialinės globos paslaugos bendruomeninių vaikų globos namų (BVGN) vaikams, likusiems be tėvų globos gavėjų skaičius ir socialinė kaita 2021 m:

|  |  |  |
| --- | --- | --- |
| Rodiklio pavadinimas | 2020 m. | 2021 m. |
| Gyventojų skaičius per metus | 16 | 16 |
| Atvyko per metus  | 16 | 2 |
| Iš jų | Iš kitos globos įstaigos | 16 | 2 |
| Iš savų ar giminių, globėjų namų |  |  |
| Iš kitur  |  |  |
| Išvyko per metus |  |  |
| Iš jų  | Į kitą globos įstaigą |  |  |
| Nuolat gyventi į namus, pas gimines ar globėjus |  | 3 |
| Sulaukus pilnametystės |  | 2 |

**III. VYKDYTI PROJEKTAI**

3.1. Iš Europos Sąjungos struktūrinių fondų lėšų bendrai finansuojamas projektas Nr. 08.4.1-ESFA-V-418-04-0009 „Integrali pagalba į namus Panevėžio rajone“.

3.2. Iš Europos Sąjungos struktūrinių fondų lėšų bendrai finansuojamas projektas Nr.08.1.1-CPVA-R-407-51-0004 „Socialinių paslaugų infrastruktūros plėtra Panevėžio rajono savivaldybėje“.

3.3. Iš Europos Sąjungos struktūrinių fondų lėšų bendrai finansuojamas projektas Nr. 08.4.1-ESFA-V-416-04-0001 „Kompleksinių paslaugų šeimai teikimas Panevėžio rajono savivaldybėje“.

3.4. Panevėžio rajono savivaldybės Vaikų vasaros užimtumo ir poilsio programos projektas „Vasaros šėlsmas“.

3.5. Panevėžio rajono Visuomenės sveikatos rėmimo specialiosios programos projektas „Mylinčios rankos 2“.

3.6. Iš Europos Sąjungos struktūrinių fondų lėšų bendrai finansuojamas projektas Nr. 08.4.1-ESFA-V-405-02-0001 „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“

3.7. Akredituotos vaikų dienos socialinės priežiūros vykdymas.

**IV. PAGRINDINIAI FINANSINIAI RODIKLIAI**

4.1. Darbuotojų darbo užmokestis:

|  |  |
| --- | --- |
| Darbuotojų vidutinis mėnesinis 2021 metų darbo užmokestis: | Eur |
| Įstaigos vadovas, padalinių vadovai  | 1723 |
| Buhalteriai, sekretorė-raštvedė | 1231 |
| Socialiniai darbuotojai | 1445 |
| Individualios priežiūros personalas | 1335 |
| Lankomosios priežiūros darbuotojai | 1142 |
| Aptarnaujantis personalas | 828 |
| Atvejo vadybininkai | 1690 |

4.2. Finansiniai rodikliai, Eur:

|  |  |  |
| --- | --- | --- |
|  | Iš viso | **2234810,00** |
|  | Iš jų: |  |
| 4.2.1. | Savivaldybės biudžeto panaudotos lėšos: | **1322083,58** |
|  | Darbo užmokestis | 1079266,84 |
|  | Socialinio draudimo įmokos | 25774,38 |
|  | Lėšos turtui įsigyti | 28079,27 |
|  | Prekių ir paslaugų naudojimas | 188963,09 |
| 4.2.2. | Valstybės biudžeto panaudotos lėšos: | **366000,67** |
|  | Darbo užmokestis | 354748,79 |
|  | Socialinio draudimo įmokos | 5521,72 |
|  | Prekių ir paslaugų naudojimas | 5730,16 |
|  | Lėšos turtui įsigyti |  |
| 4.2.3. | Spec. panaudotos lėšos: | **294351,17** |
|  | Darbo užmokestis | 66359,88 |
|  | Socialinio draudimo įmokos | 1161,98 |
|  | Prekių ir paslaugų naudojimas | 226829,31 |
| 4.2.4. | Projektų lėšos: | **252374,58** |
|  | Savivaldybės programos ir projektai | 7800,00 |
|  | Valstybės lėšos | 7200,00 |
|  | ES fondų lėšos | 237374,58 |

**V. VEIKLOS TOBULINIMO PERSPEKTYVOS**

5.1. Įstaigos veiklos kokybės įsivertinimas:

5.1.1. stipriosios įstaigos veiklos sritys: paslaugų gavėjai patenkinti teikiamų paslaugų kokybe, minimali darbuotojų kaita. Darbo įgūdžių turintis ir kvalifikaciją keliantis personalas, aktyvus tarpinstitucinis bendradarbiavimas. Remiantis Panevėžio rajono savivaldybės tarybos 2020 m. gegužės 28 d. sprendimu Nr. T-124 „Dėl Panevėžio rajono vaikų globos namų reorganizavimo prijungimo būdu prie Panevėžio rajono socialinių paslaugų centro reorganizavimo sąlygų“ aktyvus dalyvavimas reorganizacijos procese, perimtos reorganizuotos biudžetinės įstaigos Panevėžio rajono vaikų globos namų teisės, pareigos ir funkcijos, užtikrintas nepertraukiamas uždavinių ir funkcijų, nustatytų biudžetinių įstaigų nuostatuose bei kituose teisės aktuose, vykdymas. Atsižvelgiant į Panevėžio rajone didėjantį šeimų patiriančių socialinę riziką skaičių, remiantis Lietuvos Respublikos socialinės apsaugos ir darbo ministro 2019 m. gruodžio 30 įsakymo Nr. A1-802 redakcijos Atvejo vadybos aprašo 79 punktu, padidintas atvejo vadybininkų skaičius, kad maksimalus atvejų, vienu metu tenkančių vienam atvejo vadybininkui, skaičius būtų 25-30 šeimų. Bendradarbiaujant su VŠĮ „ Perspektyvus jaunimas“ sukurtas įstaigos interneto tinklalapis. Remiantis Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622, akredituotos įstaigos socialinės priežiūros paslaugos.

5.1.2. tobulintinos įstaigos veiklos sritys: stiprinti savitarpio supratimą, palaikyti glaudžius ryšius tarp Centro padalinių, pagerinti komunikavimą su rajono seniūnijų socialiniais darbuotojais.

5.2. Savivaldybės ir valstybinių institucijų atliktos patikros ir jų pateiktos išvados.

Lietuvos Respublikos valstybinė darbo inspekcija prie Socialinės apsaugos ir darbo ministerijos. Rimtų trūkumų nenustatyta, o rekomendacijos ir pasiūlymai įgyvendinti.

5.3. Problemos ir jų sprendimo būdai:

5.3.1. Kyla problemų dėl dokumentų logistikos tarp padalinių, buhalterijos ir sekretoriato, todėl nuo 2022 m. sausio 1 d. planuojama įdiegti dokumentų valdymo sistemos „Labbis“ versiją, procesų ir dokumentų valdymui.

 Patvirtinu, kad pateikta informacija yra tiksli ir teisinga.

Direktorius Gintaras Navickas

SUDERINTA

Panevėžio rajono savivaldybės administracijos

Socialinės paramos skyriaus vedėja

Virginija Savickienė